ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 15/2560 เรื่อง ระบบงานเกี่ยวกับการทําธุรกรรมอย่างมีนัยสําคัญ ของกองทุนส่วนบุคคล \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 5(1) ประกอบกับข้อ 12 วรรคหนึ่ง (6) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกประกาศไว้ดังต่อไปนี้ข้อ ๑ ในประกาศนี้ "กองทุน" หมายความว่า กองทุนส่วนบุคคลที่มิใช่กองทุนสํารองเลี้ยงชีพ "สัญญาซื้อขายล่วงหน้า" หมายความว่า สัญญาซื้อขายล่วงหน้าตามกฎหมายว่าด้วสัญญาซื้อขายล่วงหน้า หรือสัญญาซื้อขายล่วงหน้าตามกฎหมายต่างประเทศที่มีลักษณะในทํานองเดียวกัน รวมถึงตราสารที่มีสัญญาซื้อขายล่วงหน้าแฝง ทั้งนี้ เฉพาะส่วนที่มีลักษณะเป็นสัญญาซื้อขายล่วงหน้า "ตราสารที่มีสัญญาซื้อขายล่วงหน้าแฝง" หมายความว่า ตราสารทางการเงินหรือสัญญา ซึ่งมีข้อตกลงและเงื่อนไขที่มีลักษณะของสัญญาซื้อขายล่วงหน้าเป็นองค์ประกอบรวมอยู่ด้วย โดยสัญญาซื้อขายล่วงหน้าดังกล่าวมีลักษณะครบถ้วนดังต่อไปนี้(1) ทําให้การชําระหนี้ที่กําหนดไว้ตามตราสารทางการเงินหรือสัญญาดังกล่าวไม่ว่าทั้งหมดหรือบางส่วนเปลี่ยนแปลงไปอันเนื่องมาจากปัจจัยอ้างอิงตามสัญญาซื้อขายล่วงหน้านั้น เช่น อัตราดอกเบี้ย อัตราแลกเปลี่ยน ราคาหลักทรัพย์ หรือดัชนีราคาทรัพย์สิน เป็นต้น (2) มีลักษณะในเชิงเศรษฐกิจและความเสี่ยงที่ไม่สัมพันธ์กับตราสารทางการเงินหรือสัญญาดังกล่าวอย่างมีนัยสําคัญ (3) เป็นผลให้สถานะความเสี่ยงโดยรวมและราคาของตราสารทางการเงินหรือสัญญาดังกล่าวเปลี่ยนแปลงไปอย่างมีนัยสําคัญ "การลงทุนแบบซับซ้อนในสัญญาซื้อขายล่วงหน้า" หมายความว่า การลงทุนในสัญญาซื้อขายล่วงหน้าที่มีกลยุทธ์แบบซับซ้อน (complex strategic investment) หรือการลงทุนในสัญญาซื้อขายล่วงหน้าที่มีความซับซ้อน (exotic derivatives) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลข้อ ๒ ประกาศนี้ให้ใช้บังคับกับกองทุนที่มีการทําธุรกรรมอย่างมีนัยสําคัญในธุรกรรมอย่างใดอย่างหนึ่งหรือหลายอย่างดังต่อไปนี้ (1) สัญญาซื้อขายล่วงหน้า (2) การกู้ยืมเงินเพื่อการซื้อขายหรือแลกเปลี่ยนหลักทรัพย์ (3) การขายหลักทรัพย์ที่ต้องยืมหลักทรัพย์มาเพื่อการส่งมอบ เพื่อประโยชน์ตามความในวรรคหนึ่ง คําว่า "การทําธุรกรรมอย่างมีนัยสําคัญ" หมายความว่า การทําธุรกรรมของกองทุนในลักษณะใดลักษณะหนึ่งดังต่อไปนี้ (1) การทําธุรกรรมที่เป็นการลงทุนแบบซับซ้อนในสัญญาซื้อขายล่วงหน้าและมีมูลค่าความเสียหายสูงสุด(value-at-risk : VaR) ที่เกิดจากการทําธุรกรรมตามวรรคหนึ่ง (1) (2) หรือ (3) รวมกันดังนี้ (ก) เกินกว่า 2 เท่าของตัวชี้วัดของกองทุน (benchmark) สําหรับกรณีที่เป็นการคํานวณโดยใช้วิธี relative VaR approach (ข) เกินกว่าร้อยละ 20 ของมูลค่าทรัพย์สินสุทธิของกองทุน สําหรับกรณีที่เป็นการคํานวณโดยใช้วิธี absolute VaR approach (2) การทําธุรกรรมโดยมีมูลค่าการทําธุรกรรมตามวรรคหนึ่ง (1) (2) หรือ (3) รวมกันแล้วเกินกว่าร้อยละ 100 ของมูลค่าทรัพย์สินสุทธิของกองทุน ทั้งนี้ โดยกองทุนต้องไม่มีการลงทุนแบบซับซ้อนในสัญญาซื้อขายล่วงหน้าข้อ ๓ บริษัทจัดการต้องจัดให้มีระบบงานในการบริหารและจัดการความเสี่ยงที่อาจเกิดขึ้นจากการทําธุรกรรมอย่างมีนัยสําคัญ โดยระบบงานดังกล่าวอย่างน้อยต้องครอบคลุมในเรื่องการติดตามและประเมินผลขาดทุน รวมถึงการจํากัดผลขาดทุนด้วย ข้อ ๔ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์